Jelvestr

Un anv-bihan brezhonek eo Jelvestr, anavezetoc'h avat evel troidigezh an anv-bihan gallek Sylvestre eget evel anv-bihan roet da baotredigoù Breizh.

Dont a ra eus al latin silva, a dalv kement ha koadeg, gwezeg.

Tud
Sent ha pibien
Anaout a reer, en anv-se:
seizh sant Jelvestr
pevar fab (tri fab hag un eneppab, e gwirionez): ar pab Jelvestr Iañ a zo bet lakaet da sant eo a vez lidet d'an 31 a viz Kerzu

Tud
Jelvestr Gwerc'h, eskob Roazhon
Jelvestr Seveno, skrivagner brezhonek

Hengoun
Kustum e oa ar familhoù da reiñ an anv-se d'ur paotrig ganet da zeiz diwezhañ ar bloaz, deiz Sant Jelvestr. Ur skouer a gement-se a gaver gant ar skrivagner brezhoneg Jelvestr Seveno.

Ur ganaouenn
Anavezet eo ar ganaouenn Silvestrig, anvet diwar ar stumm gallek brezhonekaet.

Er yezhoù all
E saozneg e kaver an anv Sylvester (pe Silvester) evel anv-bihan kenkoulz evel anv-tiegezh pe anv-lec'h.
E galleg ivez e kaver an anv Sylvestre evel anv-bihan kenkoulz evel anv-tiegezh (Silvestre peurvuiañ) pe anv-lec'h.

Stummoù kar
E galleg e anavezer an anvioù 
Sylvain, evel en anv Sylvain Botrel, soner ha komediañcher e Strollad Kallag
Sylvie, pe Silvia, evel en anv Sylvie Vigourouz, komediañcherez e Strollad Penn-ar-Bed,
Sylvia, anavezet e meur a yezh all. 

En italianeg e anavezer an anvioù Silvestro roet d'ar baotred, ha Silvestra roet d'ar merc'hed. 

Rummad:anvioù-bihan brezhonek